דוד משה רבינוביץ

הרב דוד משה הכהן רבינוביץ (ה'תרס"ו (1905/6) – י"ח באב ה'תש"ב (1 באוגוסט 1942)) היה ראש רשת הישיבות כתר תורה של חסידות ראדומסק וראש ישיבה של ישיבת קיבוץ גבוה בסוסנוביץ.

==תולדותיו==
דוד משה נולד בעיירה קרימילוב לרבי נתן נחום הכהן רבינוביץ האדמו"ר מקרימילוב בנו של רבי אברהם ישכר בער הכהן רבינוביץ מראדומסק, כילד הוכר כעילוי, וכמתמיד. הוא לא למד בישיבה, או מפי רב מסוים, אלא באופן עצמאי. נישא לרייזל, בתו היחידה של האדמו"ר רבי שלמה חנוך רבינוביץ מראדומסק, ועבר לגור בסמוך לחותנו בעיר סוסנוביץ.

בשנת ה'תרפ"ו (1926) כשיסד חותנו, האדמו"ר מראדומסק את רשת הישיבות "כתר תורה", העמיד את רבי דוד משה בראשה, הרשת הקיפה שלושים ושש ישיבות ברחבי פולין וגליציה<ref>https://zachor.michlala.edu/manhigim/manhigim.asp?w=ר&numManhigim=79</ref> ולמדו שם יותר מארבעת אלפים בחורים<ref>https://www.ivelt.com/forum/viewtopic.php?t=31223</ref>, לכל ישיבה היה ראש ישיבה, ורבי דוד משה היה כעין ראש ישיבה של ראשי הישיבות האלו, בנוסף על זה הוא כיהן כראש ישיבה של קיבוץ גבוה - הישיבה של רשת כתר תורה המיוחד עבור התלמידים המצוינים והמופלגים. רבי משה דוד היה מגיד שעור בכל יום בקיבוץ גבוה, ופעמים אחדות בכל שבוע לפני התלמידים ב"כתר תורה" בסוסנוביץ.

בהיותו כלוא בגטו ורשה, רבי דוד משה היה מגיד שיעור קבוע לחמשה בחורים מחסידי ראדזין. בשבת י"ח אב תש"ב (1 באוגוסט 1942), בשעה 4, פרצה פלוגת חיילים לבית ברחוב נובוליפקי 30, עברה מדירה לדירה והרגה באותו בית 150 איש, וביניהם רבי דוד משה.

==ספריו==
* [https://tablet.otzar.org/en/book/book.php?book=174694&width=-17&scroll=0&udid=15794835635645632&pagenum=1 שבחי כהן] - על התורה ועניינים בש"ס, ניו יורק תשי"ג (כולל גם חידושים מחותנו האדמו"ר מראדומסק)
* [https://tablet.otzar.org/en/book/book.php?book=60696&width=-17&scroll=0&udid=15794835635645632 ברכת שלמה] - על התורה ועניינים שונים בש"ס. וצילום ירחוני כתר תורה שיו"ל בישיבת כתר תורה לפני השואה, ניו יורק תשל"ח (כולל גם חידושים מחותנו האדמו"ר מראדומסק)
* [https://tablet.otzar.org/en/book/book.php?book=162813&width=-17&scroll=0&udid=15801630254744732&pagenum=1 תורת העולות], ברוקלין תשמ"ט
* [https://tablet.otzar.org/en/book/book.php?book=191767&width=0&scroll=0&udid=0&pagenum=1 זיכרון כהן], ירושלים תשע"ה (נערך על ידי הרב דוד אברהם מנדלבוים)

==משפחתו==
* בנו יחידו, אברהם אלימלך יחזקאל אהרן רבינוביץ, נפטר בשנת ה'תרצ"ז בגיל ארבע ונטמן בבית החיים בעיר סוסנוביץ.
* אחיו, רבי שלמה אלימלך רבינוביץ, שכיהן כרבה של זוויירצ'ה, בעת שכיהן שם אביו באדמורו"ת. הוא היה חתן דודו רבי יחזקאל רבינוביץ מראדומסק בעל הכנסת יחזקאל.
* אחיו, רבי אברהם ישכר מאיר רבינוביץ, חתנו של רבי שמואל צבי דנציגר מאלכסנדר.
* אחיו, רבי יעקב יחזקאל רבינוביץ, חתנו של רבי יצחק מנחם מנדל דנציגר מאלכסנדר.
* אחותו, אסתר פרומט, אשת רבי ישעיהו אנגלרד, אחד של הרבנים בעיר סוסנוביץ.
* אחותו, חיה שרה, אשת רבי ישעיהו שפירא, האדמו"ר החלוץ.
* אחותו פריידל, אשת רבי חנוך העניך בורנשטיין, האדמו"ר הרביעי בחסידות סוכטשוב.

== מתלמידיו המפורסמים==
* הרב יעקב מנחם לאנגער, מו"ל ספרו "תורת העולות"
* הרב שלמה זאב צווייגענהאפט
* הרב יחזקאל הלוי גרובנער

== קישורים חיצוניים ==

* ודרכי ה' נסתרו - הספדו של רבי דוד משה הכהן רבינוביץ ה"ד על בנו יחידו, ב[https://toratcha.com/?p=14269 אתר תורתך לא שכחתי]

==הערות שוליים==

קטגוריה:ראשי ישיבה חסידים במזרח אירופה
קטגוריה:ראשי ישיבה פולנים
קטגוריה:רבנים שנספו בשואה
קטגוריה:נספים בגטו ורשה
קטגוריה:סוסנוביץ: רבנים
קטגוריה:פולנים שנולדו ב-1905
קטגוריה:פולנים שנפטרו ב-1942